BESTYRELSENS FORRETNINGSORDEN BOSTEDET

§ 1

Afholdelse af bestyrelsesmøder
1.1	Umiddelbart efter at der er sket ændringer i bestyrelsens sammensætning, afholder bestyrelsen et konstituerende bestyrelsesmøde, hvorunder der vælges en formand og næstformand for bestyrelsen. Disse to personer udgør formandskabet som har særlige og supplerende forpligtigelser i forhold til øvrig bestyrelse.

1.2	Bestyrelsen afholder møder, når formanden, 2 medlemmer af bestyrelsen, revisor eller daglig leder begærer det, til behandling af et bestemt angivet emne. Begæring herom fremsættes skriftligt til formanden med en redegørelse for baggrunden for emnet.

1.3	Så vidt muligt berammes bestyrelsesmøder et år frem ad gangen ved vedtagelse af årlig mødekalender/årshjul.

§ 2

Indkaldelse af bestyrelsesmøder
2.1	Møderne indkaldes skriftligt af bestyrelsesformanden med mindst 7 dages varsel. Varslet kan dog nedsættes, såfremt samtlige bestyrelsesmedlemmer er enige herom.

2.2	Med indkaldelsen skal fremsendes dagsordenen for mødet samt et eksemplar af det til brug for behandlingen af de enkelte emner nødvendige, skriftlige materiale.

2.3	Med indkaldelsen skal endvidere i videst muligt omfang gives medlemmerne oplysning om baggrunden for de til behandling foreliggende emner.


§ 3

Bestyrelsesmødernes ledelse og beslutningsdygtighed
3.1	Møderne ledes af formanden. Møderne afholdes på ”adressen”, medmindre andet aftales.

3.2	Når indkaldelse har fundet sted i overensstemmelse med forskrifterne i § 2, er bestyrelsen beslutningsdygtig, respektive 3/4, af medlemmerne er til stede. Bestyrelsen er beslutningsdygtig, når samtlige medlemmer er til stede og enige i mødets afholdelse, uanset evt. misligholdelse af ovennævnte tidsfrist for indkaldelse.

3.3      Afgørelser i bestyrelsen besluttes ved simpelt flertal, jfr. dog nedenfor. I tilfælde af stemmelighed er bestyrelseslederens stemme afgørende og i denne forfald bestyrelsesledersuppleantens. 

3.4	I andre tilfælde er bestyrelsen beslutningsdygtig, når samtlige stemmeberettigede medlemmer er til stede og alle samtykker. 

3.5	Bestyrelsesmedlemmerne og andre tilstedeværende har pligt til straks at underrette bestyrelsen om ethvert spørgsmål, som kan give mulighed for inhabilitet.

3.6	De af bestyrelsen behandlede anliggender afgøres ved simpel stemmeflerhed, medmindre andet er fastsat i vedtægterne for institutionen. l tilfælde af stemmelighed er formandens stemme udslagsgivende og i dennes forfald, næstformandens.

3.7      Medarbejder repræsentanten har stemmeret.





§ 4

Institutionens ledelse:
4.1	Bestyrelsen forestår ledelsen af institutionens anliggender og skal sørge for en forsvarlig organisation af dens virksomhed.

4.2	Bestyrelsen skal fastlægge de retningslinjer og anvisninger, der skal gælde for den daglige leder og skal føre tilsyn med, at daglig ledelse foregår på forsvarlig måde i overensstemmelse hermed.

4.3	De enkelte medlemmer af bestyrelsen kan fordre sig meddelt alle til opfyldelse af deres opgaver nødvendige oplysninger, herunder foretage eftersyn af institutionens indskrivningskontrakter m.v. og konstatering af aktivernes tilstedeværelse.

4.4	Bestyrelsen ansætter og afskediger institutionens daglige leder.


§ 5

Beslutningskompetence
5.1	Bestyrelsen behandler og træffer afgørelse i alle sager, der efter institutionens forhold er af usædvanlig art eller størrelse. Økonomiske dispositioner over 10.000kr kræver godkendelse af bestyrelsesformanden eller næstformanden. 

5.2	Navnlig følgende forhold kræver bestyrelsens godkendelse:
A) Godkendelse af årsregnskab.
B) Ændringer i forretningspolitik.
C) Investering i, pantsætning eller salg af fast ejendom.
D) Påbegyndelse af nye forretningsområder eller indskrænkning af tidligere.



§ 6

Daglig leders pligter overfor bestyrelsen:
6.1	Til hvert bestyrelsesmøde giver daglig leder orientering om institutionens virksomhed siden sidste bestyrelsesmøde. Daglig leder orienterer samtidigt bestyrelsen om alle usædvanlige eller ekstraordinære forhold, ligesom daglig leder besvarer alle spørgsmål, der måtte blive stillet af de enkelte bestyrelsesmedlemmer. 

6.2	Daglig leder forelægger herudover perioderegnskaber og budgetter for bestyrelsen.

6.3	Alle henvendelser fra Socialtilsynet skal øjeblikkeligt videresendes til bestyrelsen (herunder anmeldte tilsyn samt al øvrig korrespondance med Socialtilsynet). 

6.4	Bestyrelsen skal løbende orienteres omkring ind- og udskrivninger (samt til enhver tid have adgang til indskrivningskontrakter)

6.5	Bestyrelsen skal løbende holdes orienteret om ansættelser og opsigelser af organisationens personale. 
 

§ 7

Årsregnskab
7.1	Årsregnskab foranlediges udarbejdet af daglig leder og fremsendes til revisionen så betids, at et af revisionen revideret årsregnskab kan udleveres til bestyrelsen så betids, at regnskabet kan behandles af bestyrelsen og derefter fremsendes til tilsynsmyndigheden inden for den i godkendelsen fastsatte frist.

7.2	Årsregnskabet behandles af bestyrelsen på et bestyrelsesmøde, hvorunder bestyrelsen påser, at regnskabet er udarbejdet i overensstemmelse med vedtægterne og gældende lovgivning.

7.3	Bestyrelsen udarbejder – på baggrund af udkast fra daglig leder - under dette møde årsberetningen og træffer beslutning om bestyrelsens indstilling om anvendelse af overskud eller dækning af tab i henhold til det foreliggende årsregnskab.

7.4	Herefter underskriver medlemmerne årsregnskabet og årsberetningen.


§ 8

Revisors deltagelse i bestyrelsesmøderne 
8.1	Ethvert bestyrelsesmedlem kan forlange, at selskabets revisor deltager i det bestyrelsesmøde, på hvilket årsregnskabet behandles, med henblik på at revisorerne blandt andet kan udtale sig om, hvorvidt årsregnskabet og årsberetningen efter revisionens opfattelse indeholder de nødvendige oplysninger til bedømmelse af selskabets økonomiske forhold.


§ 9
Tavshedspligt
9.1	Bestyrelsens medlemmer har tavshedspligt med hensyn til alt, hvad de erfarer i deres egenskab af medlem af bestyrelsen, medmindre der er tale om forhold, der er bestemt til eller ifølge lovgivningen underlagt ubegrænset offentlighed eller indberetning.

9.2	Såfremt et medlem fratræder, skal hun/han straks til bestyrelsesformanden tilbagelevere alt fortroligt materiale, han måtte være i besiddelse af samt eventuelle genparter heraf.

